cyanic-selkie/wikianc huggingface dataset:
Annikki Keinonen
Anna-Kaarina (Annikki) Keinonen (18. maaliskuuta 1908 Huittinen − 21. huhtikuuta 2004) oli suomalainen kansakoulunopettaja, lähetystyöntekijä ja lastenkirjailija. Hän kirjoitti ylioppilaaksi Kokemäen yhteiskoulusta 1931 ja valmistui opettajaksi Hämeenlinnan seminaarista 1934. Työuransa hän aloitti toimimalla kansakoulunopettajana Helsingissä 1934–1946. Vuodet 1946–1951 hän työskenteli lähetystyöntekijänä Ambomaalla ja vuodet 1952–1968 opettajana Tammelassa.
Teoksia
Nimellä Annikki Keinonen:
Liekkikaulurikolibri
Liekkikaulurikolibri (Threnetes ruckeri) on amerikkalainen kiitäjälintu. Sen esiintymisalue ulottuu Keski-Amerikan Belizestä ja Guatemalan itäosista Panamaan, Kolumbiaan, läntiseen Ecuadoriin ja Venezuelan luoteisosaan. Lajista tunnetaan kolme alalajia. Jules Bourcier kuvaili lajin holotyypin Ecuadorin Esmeraldasista vuonna 1847.
Warmia-Masurian voivodikunta
Warmia-Masurian voivodikunta on yksi Puolan 16 voivodikunnasta eli läänistä. Voivodikunnassa on arviolta 1 422 737 asukasta (vuonna 2019) ja sen pinta-ala on 24 173 neliökilometriä. Sen pääkaupunki on Olsztyn.
Warmia-Masurian voivodikunta syntyi 1. tammikuuta 1999 voimaan astuneen hallintouudistuksen jälkeen, kun entinen Olsztynin voivodikunta sekä osia Suwałkin ja Elblągin voivodikunnista yhdistettiin nykyiseksi Warmia-Masurian voivodikunnaksi. Sen nimi tulee Warmian ja Masurian historiallisista alueista.
Voivodikunta käsittää aiemman Itä-Preussin eteläosan. Se sijaitsee Puolan koillisosassa ja rajautuu pohjoisessa Venäjän Kaliningradin alueeseen sekä Itämeren Veikselinhaffiin, idässä Podlasian voivodikuntaan, etelässä Masovian voivodikuntaan, lounaassa Kujavia-Pommerin voivodikuntaan ja lännessä Pommerin voivodikuntaan.
Warmia-Masurian voivodikunnan pinta-alasta arviolta 31,7 prosenttia on metsän peitossa (yht. 785,9 tuhatta ha). Yksittäisten piirikuntien pinta-alasta suurimman osuuden metsät muodostavat Szczytnon piirikunnassa (50,6 %) ja kunnista Ruciane-Nidassa (71,7 %).
Väestö
250px|vasen|pienoiskuva|Voivodikunnan väestöpyramidi 2014. Vuoden 2019 lopussa voivodikunnan asukkaista 50,7 prosenttia arvioitiin olevan naispuolisia ja 49,3 prosenttia miespuolisia. Väkiluvun ennakoidaan vuoteen 2050 mennessä pienenevän 1 207 933 asukkaaseen. Alle 18-vuotiaiden arvioitiin vuoden 2019 lopussa muodostaneen 18,2 prosenttia piirikunnan väestöstä, työikäisten 61,2 prosenttia ja eläkeikäisten 20,5 prosenttia väestön keski-iän ollessa 41,3 vuotta. Elävänä syntyneiden määrä oli vuonna 2019 yhteensä 12 911 lasta.
Hallinnollinen jako
Warmia-Masurian voivodikunta on jaettu 21 piirikuntaan, joista kaksi on kaupunkikuntia ja 19 piirikuntia. Läänissä on yhteensä 116 kuntaa. Voivodikunnassa on yhteensä 49 kaupunkia, joista 10 suurinta on oheisessa taulukossa järjestyksessä asukasluvun perusteella.
Intialainen teema
Intialainen teema tarkoittaa erästä tehtäväšakissa tehtävässä esiintyvää teemaa. Teema esitettiin ensi kerran 1845 niin sanotussa intialaisessa tehtävässä, jonka oli laatinut Henry Augustus Loveday. Se oli ensimmäisiä kertoja, kun šakkitehtävässä oli teemasisältöä. Sen jälkeen laatijat alkoivatkin nopeasti kehitellä ja esittää tehtävissä erilaisia uusia teemoja. Siksi intialaisen tehtävän julkaiseminen merkitsi modernin tehtävätaiteen alkua.
Teeman määritelmä
Intialaisen teeman määritelmä kuuluu : Valkea rakentaa esimerkiksi lähetillä ja tornilla patterin. Ensin lähetti siirtyy kriittisen ruudun yli. Sitten torni siirtyy lähetin linjalle katkaisten sen. (Tehtäväšakissa käytetään termiä katko.) Katkon jälkeen musta kuningas siirtyy vapautuneeseen pakoruutuun. Lopuksi patteri laukaistaan siirtämällä tornia. Tornin siirtyessä sen takana olevan lähetin linja mustan kuningasta kohti avautuu. Musta kuningas joutuu samalla matitetuksi.
Historiaa
Intialainen teema on yksi vanhimmista šakkitehtävissä esiintyvistä teemoista. Sen keksimisen jälkeen laatijat alkoivat keksiä ja sisällyttää tehtäviinsä erilaisia muitakin teemoja, joista osa oli intialaisen teeman muunnoksia. Intialaisen teeman esitti ensi kertaa šakkitehtävässä englantilainen Henry Augustus Loveday (1815-48). Loveday lähetti tehtävän kirjeessä Howard Stauntonille elokuussa 1844. Kirjeen allekirjoituksena oli ”Shagird”, mikä aiheutti väärinkäsityksen ja pitkään luultiin tehtävän olevan intialaisen henkilön laatima. Siksi Lovedayn laatima tehtävä tunnetaan nykyisin nimellä intialainen tehtävä. Persian- tai turkinkielinen sana ”shagird” merkitsee oppilasta. Staunton julkaisi Lovedayn tehtävän helmikuussa The Chess Player's Chronicle -nimisessä lehdessä. Saksalaiset laatijat Johannes Kohtz (1843-1918) ja Carl Kockelkorn (1843-1914) selvittivät vasta vuosikymmeniä tehtävän julkaisemisen jälkeen, että ”Shagird” oli Lovedayn käyttämä nimimerkki. Myös englantilainen J. Keeble julkaisi oikean tiedon British Chess Magazinessa 1920. Loveday oli julkaissut nimimerkillä muutamia tehtäviään ja pelejä Delhi Gazettessa.
Lovedayn tehtävän korjaus
Tehtävän alkuperäinen muoto on puutteellinen. Siinä on esimerkiksi monia duaaleja (esimerkiksi siirtojen järjestystä voidaan vaihtaa). Duaali tarkoittaa, että mustan puolustussiirron jälkeen valkea voi päästä tavoitteeseensa kahdella tai useammalla tavalla. Tehtäväšakissa arvostetaan yksiselitteistä ratkaisua, joten sivuratkaisut tai puolustussiirron jälkeiset useat tavoitteeseen johtavat siirrot alentavat tehtävän arvoa. Poikkeuksen muodostavat erityisesti ratkaisukilpailua varten laaditut tehtävät, joissa sivuratkaisut on tietoisesti sisällytetty tehtävään sen ratkaisemisen vaikeuttamiseksi.
Suomalainen E. A. Ekholm julkaisi 1926 Suomen Shakissa (kts. Suomen Shakki 5-6/1926) Lovedayn tehtävästä korjatun muodon. Ekholm kirjoitti kyseisessä lehdessä intialaisesta teemasta 15-sivuisen esityksen nimellä Till emendationen av ”det indiska problemet”.
Nothing’s Real but Love
Nothing's Real but Love on englantilaisen laulaja-lauluntekijä Rebecca Fergusonin ensimmäinen single hänen ensimmäiseltä studioalbumiltaan Heaven. Single julkaistiin 20. marraskuuta 2011 ja julkaisijana toimi Syco Music. Ensin kappale aiottiin julkaista viikkoa myöhemmin, mutta sitä aikaistettiin Fergusonin esiintymisen vuoksi The X Factor-ohjelmassa. Kappaleen virallinen musiikkivideo ladattiin YouTubeen 23. marraskuuta 2011.
Intialainen teema
Lovedayn tehtävän korjaus
Jälkeenpäin intialaista teemaa on esitetty eri muodoissa tuhansissa šakkitehtävissä. Erityisesti teeman suosio kasvoi, kun Kohtz ja Kockelkorn julkaisivat 1903 intialaista teemaa esittelevän tehtäväkokoelman nimellä Das indicshe Problem.
Nothing’s Real but Love
Digital Spyn musiikkikriitikko antoi kappalelle neljä tähteä viidestä kehuen sen "lempeitä akustisia soittimia" ja sanoja. Kappale debytoi Britannian singlelistalla sijalla 10, joka oli myös sen paras listasijoitus. Ulkomailla se sijoittui kahdenkymmenen parhaan joukkoon Italiassa ja Australiassa, jossa se myös palkittiin kultalevyllä.
Sanoitus ja sävellys
Nothing's Real but Love on Fergusonin ja Eg Whiten kirjoittama keskitempoinen soul-pop-kappale. Se on sävelletty a-molliin ja sen tempo on 72 iskua minuutissa. Fergusonin ääniala vaihtelee kappaleellä välillä A3–F#5.
Oriveden Fortuna
Oriveden Fortuna on orivesiläinen juniorityötä tekevä jääkiekkoseura. Se perustettiin 14. lokakuuta 1968. Seuran edustus pelasi kaudella 2019–2020 Hämeen alueen ylempää III-divisioonaa lohkossa 2b. Edustusjoukkue pelaa kotiottelunsa Oriveden jäähallissa. Seuran nimenä oleva Fortuna on roomalaisessa mytologiassa onnen ja sattuman jumalatar.
Historia
Oriveden Ponnistus lopetti jääkiekkojaostonsa keväällä 1968, ja tilalle päätettiin perustaa kokonaan uusi seura jääkiekkoa varten. Lajia harrastettiin paikkakunnalla myös Oriveden Tuiskussa, mutta uuden seuran myötä jääkiekkotoiminta päätettiin keskittää kokonaan Fortunaan. Hirsilän Pyrkivä ja urheilulautakunta suhtautuivat uuteen seuraan myönteisesti. Fortunan perustuskokous pidettiin Oriveden keskuskoululla 19. syyskuuta 1968. Seuran ensimmäiseksi puheenjohtajaksi valittiin Jukka Isola, sihteeriksi Pentti Salmela ja rahastonhoitajaksi Pekka Mattila. Terttu Häyrinen suunnitteli tunnuksena käytetyn noppakuvion myöhemmin.
1970-luku
Kaudella 1969–1970 Fortunan edustusjoukkue nousi maakuntasarjaan ja juniorit pelasivat piirinsarjoissa. Myös nappulasarjaa pelattiin Orivedellä. Edustusjoukkue osallistui kauden aikana myös piirinsarjaan voittaen SVUL:n Hämeen piirin mestaruuden. Edustuksen nousu maakuntasarjaan asetti uudet vaatimukset peleissä käytetylle kaukalolle. Uusi kenttä avattiin virallisesti 17. tammikuuta 1971, ja sinne rakennetussa katsomossa oli 500 katsojan yleisökapasiteetti. Kaudella 1970–1971 Fortuna sijoittui maakuntasarjan Hämeenlohkossa neljänneksi pelaten lisäksi piirinsarjassa. Seuran C-juniorit voittivat oman lohkonsa sarjassaan.
Fortuna putosi seuraavalla kaudella perussarjaan, ja C-juniorit osallistuivat piirinsarjaan. Edustus onnistui nousemaan heti seuraavana vuonna takaisin maakuntasarjan Hämeenlohkoon, ja Suomen 18-vuotiaiden maajoukkue vieraili kauden aikana Orivedellä voittaen ottelunsa 6–1. Fortuna putosi kuitenkin takaisin perussarjaan heti seuraavalla kaudella 1973–1974. Joukkue haki seuraavalla kaudella nousua III-divisioonaan mutta epäonnistui. Kaudella 1975–1976 joukkueen menestys perussarjassa oli odotettua heikompaa, ja kaudella 1976–1977 joukkue joutui jäämään pois sarjasta pelaajapulan vuoksi.
Kaudella 1977–1978 Fortunan toiminta koostui vain juniorijoukkueista, koska edustusjoukkueen kokoonsaaminen epäonnistui edustusikäisten pelaajien pulan vuoksi. Parhaiten junioreista sijoittuivat C-juniorit oltuaan lohkonsa neljänsiä sarjassaan. Seuraavalla kaudella edustusjoukkueen toimintaa ei saatu vieläkään käyntiin, ja nuorennettu joukkue hajosi sekä luopui sarjastaan. Kaudella 1979–1980 edustus oli edelleen hajonneena, mutta junioritoiminta jatkui aktiivisena.
1980-luku
Fortunassa pidettiin vuosikokous kaudella 1980–1981. Edustusjoukkue sijoitettiin IV-divisioonaan, joukkueenjohtajaksi nimitettiin Kalle Roos ja valmentajaksi hankittiin Pekka von Hertzen. Seuran D- ja E-juniorit voittivat omat sarjansa. Edustus sijoittui seuraavalla kaudella toiseksi IV-divisioonan III-lohkossa, ja D-juniorit olivat piirinsarjan kolmansia. Kaudella 1982–1983 joukkue pelasi ensimmäistä kertaa III-divisioonan karsinnoissa, muttei onnistunut nousemaan III-divisioonaan. D-juniorit voittivat pronssia Hämeen alueen sarjassa. Seuran 15-vuotisjuhlia vietettiin syksyllä 1983 ja Fortunan sekä jääkiekon todettiin vakiintuneen Orivedelle. Edustus pelasi karsinnoissa myös kaudella 1983–1984, muttei noussut taaskaan korkeammalle sarjatasolle.
Fortunan edustusjoukkue jatkoi IV-divisioonassa pelaamista kaudella 1984–1985. D-juniorit voittivat piirinmestaruushopeaa luonnonjääsarjassa. Seuraavalla kaudella edustus sekä D-juniorit voittivat omat lohkonsa sarjoissaan, ja E-juniorit voittivat Hämeen alueen mestaruuden luonnonjääsarjassa. Kesällä 1986 Orituvalle saatiin kokeiltavaksi muovijäähalli, jota pääsivät käyttämään myös seuran juniorit. Muovijäällä vieraili kansainvälisiä jääkiekkoilijoita, kuten Montreal Canadiensin Mats Näslund ja Kjell Dahlin sekä Vancouver Canucksin Petri Skriko. Fortunan juniorijoukkueet osallistuivat kauden 1986–1987 aikana omien sarjojensa lisäksi vuosittaisiin turnauksiin.
Fortunan C- ja D-juniorit voittivat hopeaa Hämeen piirisarjassa kaudella 1987–1988. Seuran edustusjoukkue pelasi jälleen nousukarsinnoissa kaudella 1988–1989, muttei onnistunut taaskaan nousemaan III-divisioonaan. D-juniorit ylsivät Hämeen piirin aluemestaruuskarsintoihin. Kaudella 1989–1990 seuralla oli neljä joukkuetta Jääkiekkoliiton sarjoissa: edustus, C-, D- ja E-juniorit. Seuralla oli tuona aikana 138 aktiivipelaajaa.
Puheenjohtajat
Lähde:
Ingvar Stadheim
Ingvar Stadheim (s. 9. helmikuuta 1951) on norjalainen entinen jalkapallovalmentaja ja pelaaja. Nykyään hän työskentelee BIS Production Partnerin palveluksessa.
Ura
Stadheim pelasi omalla pelaajaurallaan Sogndal Fotballissa ja oli mukana seuran hävitessä historiansa ainoan Norjan cupin finaalin SK Brannille 1976. Hän siirtyi seuran valmentajaksi 1979 ja valmensi joukkuetta kaksi kautta. Hän palasi seuraan 1983 kahden kauden ajaksi. Kaudella 1986 hän luotsasi Kongsvingerin Norjan liigassa pronssille. Samana vuonna hän siirtyi Norjan alle 21-vuotiaiden maajoukkueen päävalmentajaksi. Kaksi vuotta myöhemmin hän nousi Tord Gripin seuraajaksi A-maajoukkueen peräsimeen, muttei onnistunut viemään Norjaa MM-kisoihin 1990. Hän jätti maajoukkueen lokakuussa 1990 kehnosti alkaneiden EM1992-karsintojen takia.
Maajoukkuepestinsä jälkeen Stadheim jätti valmennustehtävät. Nykyään hän työskentelee BIS Production Partnersin palveluksessa. Hänen poikansa Anders on myös tehnyt uraa jalkapalloilijana.
Život je sklopio krug
”Život je sklopio krug” on Sabahudin Kurtin esittämä musiikkikappale, joka edusti Jugoslaviaa Eurovision laulukilpailussa 1964. Kappaleen on säveltänyt Srđan Matijević ja sanoittanut Stevan Raičković.
Kappale sijoittui Kööpenhaminassa järjestetyssä loppukilpailussa jaetulle viimeiselle sijalle yhdessä Saksan, Portugalin ja Sveitsin kanssa. Se on Jugoslavian ainoa edustuskappale, joka on jäänyt pisteittä.
Moottoripyörätrialin maailmanmestaruuskausi 2004
Trialin maailmanmestaruudesta ajettiin 30. kerran vuonna 2004. Mestaruuden voitti japanilainen Takahisa Fujinami, jolle mestaruus jäi uran ainoaksi. Fujinami voitti kauden 16 osakilpailusta kahdeksan, Britannian seitsenkertainen maailmanmestari Dougie Lampkin ja Espanjan Adam Raga molemmat neljä. Irlannissa, Portugalissa, Japanissa, Yhdysvalloissa, Ranskassa, Italiassa ja Sveitsissä ajettiin kussakin yhden viikonlopun aikana kaksi osakilpailua mutta Andorrassa ja Espanjassa vain yksi.
Naisten 10 metrin ilmapistooli ammunnan maailmancupin finaalissa 2008
Naisten 10 m ilmapistooli ammuttiin maailmancupin finaalissa Bangkokissa Thaimaassa 5. marraskuuta 2008. Kilpailun voitti Kiinan Ren Jie tuloksella 488,9 (389+99,9).
Moottoripyörätrialin maailmanmestaruuskausi 2004
MM-sarjan parhaat
Lähde:
Naisten 10 metrin ilmapistooli ammunnan maailmancupin finaalissa 2008
Aikataulu
Ajat ovat paikallista aikaa
Ennätykset
Ennen kilpailun alkua voimassa olleet maailmanennätykset.
Lähteet
2008_ISSF_World_Cup_Final_(rifle_and_pistol)
Ihmisen osa (elokuva)
Ihmisen osa on vuonna 2018 ensi-iltansa saanut draamakomediaelokuva, jonka on ohjannut Juha Lehtola. Elokuva on Kari Hotakaisen samannimisen romaanin vuodelta 2009 innoittama, ja sen ovat käsikirjoittaneet Hotakainen ja Lehtola. Elokuvan adaptaatiokäsikirjoittajana ja dramaturgina on toiminut Leo Viirret. Ihmisen osan pääosia esittävät Hannu-Pekka Björkman, Leena Uotila, Asko Sarkola, Ria Kataja, Kari Hietalahti, Armi Toivanen, Della McLoud ja Nicole Stiles.
Ihmisen osa sai ensi-iltansa 21. joulukuuta 2018. Elokuva sai viisi Jussi-ehdokkuutta parhaasta elokuvasta, miespääosasta (Björkman), naissivuosasta (Kataja), käsikirjoituksesta ja musiikista. Björkman palkittiin parhaasta miespääosasta.
Tuotanto
Elokuvaa kuvattiin Uudellamaalla loka-joulukuussa 2017. Elokuvan budjetti oli 1,4 miljoonaa euroa.
Juoni
Ihmisen osa kertoo etääntyneen perheen yllättävästä lähentymisestä. Elokuvan päähenkilö on konkurssin kokenut varaton Pekka Malmikunnas (Hannu-Pekka Björkman), joka uskottelee vanhemmilleen (Leena Uotila, Asko Sarkola) ja aikuisille siskoilleen (Ria Kataja, Armi Toivanen) toimivansa yhä menestyksekkäänä toimitusjohtajana. Kun kuvioihin astuu Pekan veroinen huijari, Kimmo Hienlahti (Kari Hietalahti), Pekka havahtuu oman tilanteensa mahdottomuuteen, ja elämänkokoinen huijaus alkaa paljastua.
Helsingin olympiastadionin konsertit
thumb|upright|Stadion [[Iron Maidenin konsertin jälkeen heinäkuussa 2011. Lavarakennelmien lisäksi konserttien rekvisiittaa ovat valaistuksen ja äänentoiston vaatimat rakennelmat. Stadionin torni oli suljettuna ja huputettuna syyskuussa 2010 alkaneen peruskorjauksen takia. Torni avattiin jälleen marraskuun 2011 alussa. ]] Taulukko Helsingin olympiastadionin konsertit luetteloi Olympiastadionilla esiintyneet artistit pääesiintyjän ensiesiintymisen mukaan. Listassa ei ole mukana esimerkiksi usean artistin hyväntekeväisyystapahtumien, kuten Elämä lapselle -konserttien esiintyjiä.
Chiloloba
Chiloloba on kovakuoriaisiin (Coleoptera) kuuluva suku.
Varjostettua valoa
Varjostettua valoa on Jarno Hiilloskorven ohjaama elokuva vuodelta 1962. Elokuvan käsikirjoituksen Hiiloskorpi on tehnyt Stefan Olivierin romaanista Ich schwöre und gelobe (1959; Lupaan ja vannon, suom. Elli Ristimäki 1961)
Juoni
Sairaalan kirurgi Niilo Leino saa tietää, että hänen kollegakseen on palkattu entinen opiskelijatoveri, peloista kärsivä epävarma Kaarlo Arras. Leino yrittää antaa Arrakselle tilaisuuksia näyttää taitonsa, mutta Arras ei ole päässyt peloistaan.
Arviot
Modest Savtschenko (Kansan Uutiset) piti arviossaan elokuvaa lupaavana esikoisena ja ”puutteineenkin yllättävän kiinnostavana”. Käsikirjoitusta ja repliikkejä moitittiin useassa arviossa.
1980-luvun arviossaan Markku Tuuli (Katso) piti elokuvaa ”debyyttiohjauksena lupaavana työnä” ja ”sympaattisena”.
Myöhemmin Henri Waltter Rehnström arvioi, että vaikka muutama kohtausta on toteutettu erinomaisesti, kokonaisuutena se jää kuriositeetiksi.
Luettelo Asterix-peleistä
Tämä on luettelo kaikista Asterix-peleistä (kirjapelit, lautapelit ja videopelit).
Lautapelit
Vuonna 2006 tuotettiin lisensoituja versioita lukuisista lautapeleistä, mukaan lukien Monopoly, Cluedo, Drafts, Ludo, Goose Game, Trivial Pursuit, Backgammon, Pay Day, Snakes and ladders, Quarto ja muut.
Eurooppa ja Australia PAL
Oli julkaisuja, jotka tehtiin eurooppalaisena tai Australian PAL: na. Suurin osa peleistä julkaistiin vain PAL- muodossa Eurooppaan ja Australiaan, ottaen huomioon sarjakuvien suosion näillä alueilla verrattuna sen alhaisempaan suosioon muualla.
Hiihdon Suomen-mestaruuskilpailut 1950
Hiihdon Suomen-mestaruuskilpailut käytiin vuonna 1950 Mikkelissä ilman Rumfordin maailmanmestaruuskilpailuihin osallistuneita hiihtäjiä. Kilpailut alkoivat 23. helmikuuta.
Miehet 30 kilometriä
<br style="clear:both" />
Miehet 50 kilometriä
<br style="clear:both" />
Miehet 3 × 10 kilometriä, viesti
<br style="clear:both" />
Naiset 10 kilometriä
<br style="clear:both" />
Portsmouthin tuomiokirkko
Portsmouthin tuomiokirkko on Englannin kirkon Portsmouthin hiippakunnan tuomiokirkko, jonka rakentaminen aloitettiin vuonna 1180.
Nykyisin kirkossa käy noin satatuhatta ihmistä vuodessa - puolet osallistuu jumalanpalvleukiin, neljännes käy konserteissa ja neljännes on turisteja.
Kankkila
Kankkila on yksi Myrskylän kunnan kuudesta eteläisestä kylästä. Enimmillään siellä niin kuin koko Myrskylässä on ollut asukkaita 1950-luvulla.
Kankkilaan perustettiin 1897 osuusmeijeriosuuskunta ja 1898 rakennutettiin osuusmeijeri. Osuusmeijerin toiminnan päättymisen jälkeen maidot vietiin pääasiassa Elannon meijeriin Myrskylän kirkonkylään.
Myrskylän kunnalliskoti perustettiin Kankkilaan 1936. Vanhainkodin toiminta siirtyi 1986 Myrskylän kirkonkylään. Kankkilan peruskoulu toimi vuoteen 2010 saakka 1952 rakennetussa koulukiinteistössä. Kun 24. helmikuuta 2022 Venäjän federaation asevoimat hyökkäsivät Ukrainaan, tuli Puolan kautta Suomeen ja Myrskylään viisitoista ukrainalaispakolaista Boryspilista Kiovan alueelta ja myös Harkovan alueelta. Heidät majoitettiin alustavasti vuoden 1952 koululle, mikä on toisella puolella tietä alkuperäiseen puusta rakennettuun kouluun nähden. Edellisen kerran ukrainalaisia oli ollut Myrskylässä Suomen neuvostoliittolaisina sotavankeina maataloustöissä jatkosodan aikana.
Pakila-Kankkilan kaksikielinen kansakoulu perustettiin 1905, jossa oli 1916 kaksikymmentäkaksi ruotsin- ja yhdeksäntoista suomenkielistä oppilasta.
Myrskylän Osuuspankilla on ollut konttori Kankkilassa. Kankkilan meijerin toimintaa jatkoi kalasavustamo. Se sijaitsi Haikkolan K-kaupan vierellä.
Kankkilassa on nurmipäällysteinen jalkapallokenttä, millä pelataan Myrskylän Myrskyn kotiottelut. Kaudella 2018 Suomen Palloliiton Uudenmaan piirin viidennen divisioonan lohko 4:n kotiottelut. Myrskylän kirkonkylän jalkapallokenttä on pienemi kuin Kankkilan jalkapallokenttä, minkä vuoksi jalkapallosarjaottelut pelataan Kankkilassa. Myrskylän Myrsky järjestää jalkapallokotiottelunsa Kankkilan nurmipäällysteisellä jalkapallokentällä.
Kylätoiminta
Kankkilassa kylätoimintaa harjoittaa Kankkilan Seutu ry. Se on aikaisemmin järjestänyt vuosittaiset Kankkilan tanssit Kankkilan maneesilla, joka oli aikaisemmin heinälato. Yhdistys järjestää tapaamisia saadulla Marttila -nimisellä vapaa-ajan asunnolla ja osallistui 8. kesäkuuta 2019 Avoimet kylät -tapahtumaan, johon liittyy grillaamista nurmipäällysteisen jalkapallokentän kohdalla sekä opastettu kotiseutukävely.
Marttilassa järjestetään vuosittain pienimuotoisia kylätapaamisia.
John Baumgardner
John Baumgardner on yhdysvaltalainen kreationisti. Hän on saanut filosofian tohtorin arvon Kalifornian yliopistosta Los Angelesissa geofysiikassa ja avaruusfysiikassa. Hän opiskeli myös sähköinsinööritaitoa. Hän kääntyi kristinuskoon aikuisiällään.
Baumgardner loi Los Alamosissa työskennellessään tieteellisestä tutkimusta varten Terra-ohjelman. Hän on kuitenkin pyrkinyt sen avulla myös todistamaan Vanhan testamentin tulvakertomuksen paikkansapitävyyden. John Baumgardner tutki myös paikalla Durupinarin löytöä, ei usko sitä Nooan arkiksi ja pitää arkkiteoriaan uskovan Ronald Wyattin löydöksiä väärennoksinä.
Spekulaatio (talous)
Spekulaatio eli spekulointi tarkoittaa rahan finanssisijoittamista tavalla, joka ei takaa arvon säilymistä.
Spekulointia ovat sijoitukset, joissa on riskiä, kuten asunnon ostaminen, tehtaan perustaminen tai kauppa osakkeilla tai johdannaisilla. Tyypillisesti spekulaatio on rahan lainaamista tai varojen, omaisuuden tai velkojen ostamista.
Spekulaation on arvioitu korjaavan hinnat oikeammiksi ja siten ohjaavan resurssit tehokkaammin tuottavimpiin kohteisiin, vähentävän valuuttakurssiheilahteluja ja muita hintaheilahteluja, helpottavan kauppaa, auttamaan tunnistamaan ja jakamaan riskejä sekä lisäävän talouskasvua.
Markkinoiden tehokkuus ja likviditeetti
Jos joillain markkinoilla ei olisi spekulantteja, hintapyyntöjen ja -tarjousten väli olisi suurempi ja potentiaaliset uudet yrittäjät, myyjät tai ostajat, joutuisivat maksamaan enemmän tai saamaan vähemmän jos ylipäänsä löytäisivät vastapuolia kaupoilleen. Spekulanttien ansiosta henkilö, joka joutuu realisoimaan omaisuuttaan (tai ostamaan jotain), löytää nopeasti ostajan (tai myyjän) suunnilleen markkinahintaan.
Jos tulevien myyjien ja ostajien tarpeet suojautua ennalta yllättäviltä hintaheilahteluilta eivät osu yksiin, spekulantit korjaavat tämän aukon.
The Guardian -lehden mukaan spekulantit ovat tärkeitä: he riskeeraavat rahansa, jotta likviditeetti pysyisi parempana. Ilman sitä kaikista tulisi köyhempiä: hinnat heiluisivat enemmän ja tavaroiden siirtäminen tulisi vaikeammaksi.
Riskien kantaminen
Yrittäjä ei välttämättä halua kantaa kaikkea toiminnastaan koituvaa riskiä tai hänellä ei ehkä edes ole rahoja tarvittaviin sijoituksiin. Tällöin spekulantit voivat esimerkiksi ostaa ennakkoon yrittäjän tulevaa tuotantoa tai johdannaisilla ottaa kantaakseen sijoittajien riskejä.
Spekulantteja tarvitaan suojautujien vastapuoleksi: taloudellisten toimijoiden olisi vaikea suojata toimintaansa riskeiltä, ellei suojautumistoimille löytyisi helposti toisia sopimusosapuolia spekulanteista. Mitä enemmän spekulantteja on markkinoilla, sitä halvemmaksi suojautuminen riskeiltä tulee, mikä edesauttaa liiketoimintaa.
Raaka-aineiden hintapiikkien vähentäminen
Niiden metallien, joista käydään pörssikauppaa, hinnat heilahtelevat muita vähemmän. OECD:n tutkimuksen mukaan indeksirahastojen lisääntyvä osallistuminen maataloustuotteiden raaka-ainejohdannaiskauppaan on jatkuvassa yhteydessä hintaheilahtelujen vähentymiseen. Tämä johtunee siitä, että rahastot myyvät hinnan noustessa ja ostavat hinnan laskiessa tehdäkseen voittoa ja pitääkseen raaka-aineen sijoitusosuuden sijoitussalkussaan ennallaan (vakiona).
Lyhyeksi myynti
Lyhyeksi myymisessä keinottelija (myyjä) lainaa arvopaperit myyntihetkellä välittäjältä, eikä siis itse omista niitä myyntihetkellä. Lyhyeksi myyjä odottaa jonkin osakkeen kurssin laskevan, jolloin hän voisi ostaa osakkeet takaisin halvemmalla.
Lyhyeksi myynti toimii kuten "kanarialintu hiilikaivoksessa": se paljastaa ja pysäyttää kestämättömän toiminnan aikaisemmin ja siten vähentää vahinkoja ja kehittyviä markkinakuplia.
Markkinat ennustavat asiantuntijoita paremmin
Spekulatiivisten markkinoiden suorituskykyä on verrattu tutkimuksissa asiantuntijoihin, eivätkä ne ole hävinneet yhdessäkään tutkimuksessa. Hevoskilpailujen vedonlyönti ennustaa lopputulokset tarkemmin kuin hevoskilpailujen asiantuntijat (Figlewski, 1979). Floridan appelsiinimehufutuurit ennustavat paremmin kuin valtion sääennusteet (Roll, 1984). Oscar-vedonlyöntimarkkinat ennustavat paremmin kuin kolumnistit (Pennock, Giles, & Nielsen, 2001). Kaasukysynnänmarkkinat ennustavat paremmin kuin kaasun kysynnän asiantuntija (Spencer, 2004). Vedonlyöntimarkkinat ennustivat suurimpia kansallisia mielipidetiedusteluita paremmin 451 kertaa 596:sta USA:n presidentinvaaleissa (Berg & Rietz, 2002). Myyntimarkkinat yrityksille voittavat yritysten viralliset myyntiennusteet (Chen & Plott, 2002). Vedonlyöntimarkkinat ennustivat Hewlett Packardin tulostinmyynnin paremmin kuin yritys itse 6 kertaa 8:sta (Chen & Plott, 2002; Plott, 2000), osakemarkkinat ennustivat Challengerin onnettomuuteen syyllisen yrityksen paremmin kuin virallinen NASA:n paneeli (Maloney & Mulherin, 2003).
Kuplat
On väitetty, että varallisuusmarkkinoilla voisi olla pitkäaikaisia aggregaattihintojen irrationaalisia "kuplia". Tällaisia on kaikkein vaikeinta erottaa rationaalisesta informaatiosta muuttuneista fundamenteista (Barsky & De Long, 1993). Vaikka irrationaalisia kuplia olisikin, mikään muu yhteiskunnan informaatioinstituutio kuten yliopistot tai uutisviestimet ei ole ennustanut niitä systemaattisesti, ja yksittäiset tahot ovat ennustaneet niitä osakemarkkinoillakin.
Hintapiikkien aiheuttaminen?
Todistusaineisto ei tue väitettä, että spekulantit olisivat aiheuttaneet raaka-aineiden hintapiikkejä. Jos he kuitenkin aiheuttavat joitain vääristymiä, tämä on pientä sen rinnalla, miten paljon he parantavat futuurimarkkinoiden likviditeettiä (kaupat saa tehtyä halutessaan ja ilman turhia hintaheilahteluita) ja hintainformaatiota (hinta kuvastaa tarkemmin kyseisen raaka-aineen arvoa, niukkuutta).
Väitteet tahallisesti aiheutetuista hintapiikeistä ovat perättömiä. Viime vuosien raaka-aineiden yllättävät hintapiikit ovat johtuneet luonnollisista kykynnän ja tarjonnan muutoksista kuten yllättävät tuotantohäiriöt ja Kiinan nopea kysynnän kasvu. Lisäksi spekulanttien sijoittamat summat ovat kauppaan verrattuna niin pieniä, ettei niillä voisi olla suurta vaikutusta (ja pienestäkään ei ole todisteita), etenkään, kun he sijoittavat lähes pelkästään futuureihin, joilla ei ole suoraa vaikutusta raaka-aineiden nykyhintoihin (eli "spottihintoihin"). Tuleviin (spotti)hintoihin ne voivat vaikuttaa hintapiikkejä tasoittavasti eikä lisäävästi, koska futuurihintojen nousu kannustaa tuottamaan enemmän ja kuluttamaan vähemmän.
Luonnonvarojen hinnat ovat aina heilahdelleet, ja se johtuu kysynnän ja tarjonnan muutoksista eikä spekulaatiosta. Vuonna 2008 huippusuhdanne nosti öljyn ja ruoan kysynnän niin korkeaksi, että tarjonnan rajat tulivat vastaan, ja niukkuus korotti hintoja. Venäjän kuivuus, palot ja vientikielto nostivat vehnän hintaa. Huonot maissi- ja sokerisadot nostivat näiden hintoja.
The Economist -lehden mukaan spekulanttien vastustaminen ja sääntelyn lisääminen ovatkin poliitikkojen ääntenkalastelua (mm. USA, Ranskan Nicolas Sarkozy ja Saksan Angela Merkel) ja syntipukkien hakemista: konnia ovat poliitikot eivätkä sijoittajat.
Vuonna 2009 kuparivarastot kasvoivat hintojen noustessa, mikä herätti epäilyjä hamstrauksesta. Tämän selitykseksi kuitenkin osoittautui se, että kuparin hinta ja kysyntä eivät olleet vielä kokonaan toipunut vuoden 2008 finanssikriisin aiheuttamasta romahduksesta vaan jatkoivat nousuaan vielä vuonna 2010.
Joskus spekulantit kuitenkin erehtyvät. Vuonna 2009 eräät spekulantit myivät lyhyeksi öljyä [johdannaisin?] uskoen hinnan laskevan, mikä saattoi polkea hintoja keinotekoisen alas, mutta nämä spekulantit tekivätkin sitten tappiota ja pian muut spekulantit alkoivat ostaa öljyä, jonka kysyntä ja hinta sittemmin nousikin.
Aiemmin on arveltu, että eräissä tapauksissa spekulantit ovat saattaneet toimia psykologisista syistä irrationaalisesti, esimerkiksi luullen, että muilla on väärä käsitys oikeasta hinnasta, ja yrittäen hyötyä tästä ennen kuin asia selviää, ja siten virhetoimillaan etäännyttäneet markkinahintoja "oikeista", fundamenttien määrittämistä hinnoista.
Spekulaatio vs. kuplien puhkeaminen?
On arveltu, että eräiden valuuttojen ollessa yliarvostettuja (ts. tehdessä maan hintatason "liian" korkeaksi suhteessa muihin maihin) George Soros ja muut spekulantit ovat myyneet näitä valuuttoja ja siten saaneet niiden arvon laskemaan tai valtion taipumaan hallinnollisesti laskemaan niiden arvoa. Suomen markan devalvointia ja devalvoitumista 1991 ja 1992 on väitetty tällaisiksi tapauksiksi. Spekulaation on muutenkin arveltu vaikeuttavan valtioiden mahdollisuuksia säädellä arvoja reaalitaloudellisista "fundamenttiarvoista" poikkeaviksi.
Paul Krugmanin mukaan mainitun kaltainen valuuttaspekulaatio toimii pääsäännön mukaisesti silloin, kun valtiot ovat harjoittaneet kestämätöntä talouspolitiikkaa, ja tuo kaukonäköisesti nopeammin esiin talouspolitiikan kestämättömyyden. Krugmanin mukaan kiinteä valuuttakurssi (kuten Suomi vuoteen 1992) tarjoaa spekulanteille ilmaisia lounaita mutta kelluva valuuttakurssi (kuten eurolla ja dollarilla) antaa epävarmuuden näkyä heti valuutan hinnassa ja siten suojaa yli äyräiden paisuneen mutta kurssissa vielä näkymättömän kestämättömyyden tuomalta romahdukselta.
"Spekulaatio onnistuu vain sellaisia valtioita vastaan, jotka ovat hoitaneet talouttaan heikosti vuosien ajan", totesi Itävallan valtiovarainministeri Josef Proell Kreikan talouskriisistä vuonna 2010.
Maataloustuotteet
Johdannaiset ja futuurit luotiin alun perin vakuutuksiksi viljelijöille ja ruokayrityksille. Sittemmin johdannaismarkkinoille on tullut huomattavasti spekulantteja, mutta markkinat yhä palvelevat tätä alkuperäistä vakuutustarkoitustaan. Mandatumin Matias Rundgrenin mukaan ruoantuottajille on tärkeää, että he voivat antaa markkinoilla riskejään muiden kannettaviksi.
Joe Lovano
Joe Lovano (s. 29. joulukuuta 1952 Cleveland, Ohio) on yhdysvaltalainen jazzsaksofonisti, jonka pääsoitin on tenorisaksofoni. Hän soittaa myös muita saksofoneja sekä huilua, alttoklarinettia ja rumpuja. Vuonna 1996 Down Beat -lehden lukijaäänestyksessä Lovano äänestettiin vuoden jazzmuusikoksi ja vuoden jazzalbumin tekijäksi. Sama albumi, Quartets, sai myös Grammy-ehdokkuuden.
Spekulaatio (talous)
Maataloustuotteet
MTT:n professori Jyrki Niemen mukaan ei tiedetä, nostaako johdannaisspekulaatio ruoan hintaa, mutta se lisää lyhyen aikavälin hintaheilahteluja. Tämä saattaa johtua siitä, että muuttuneet tilanteet näkyvät hinnoissa entistä nopeammin. Niemen mukaan myös monet muut asiat kuten kauppapolitiikka vaikuttavat markkinoihin ja sijoitustoiminnan vaikutusta on vaikea tunnistaa. Tämän vuoksi tutkijat saattavat antaa vääriä politiikkasuosituksia.
Joe Lovano
Elämä ja ura
Joe Lovanon isä oli parturi ja sivutoiminen tenorisaksofonisti, Lovanon mukaan heidän kotikaupunkinsa Clevelandin parhaita. Poika sai oman saksofoninsa 11-vuotiaana, soitteli teini-iässä Motown-tyylisissä soulyhtyeissä ja pääsi sitten opiskelemaan Berklee College of Musiciin Bostoniin. Siellä hänen kurssitovereitaan olivat muiden muassa John Scofield ja Bill Frisell.
Spekulaatio (talous)
Historia
Aristoteles kertoo kirjassaan Politiikka Thales-filosofista, eräästä Kreikan seitsemästä viisaasta, joka kehitti erään ensimmäisistä tunnetuista futuureista tai optioista. Thales ennusti hyvän oliivisadon ja vuokrasi tai osti option kaikkiin öljynpuristamoihin. Näiden omistajat näin mielellään suojautuivat huonoa satoa vastaan sopimalla varmasta tulosta ja suostuivat siksi alhaiseen hintaan. Hyvä sato sitten nosti kysyntää niin paljon, että köyhä Thales sai myytyä sopimuksensa suurella voitolla.
American League Championship Series
American League Championship Series on ammattilaisbaseball-sarjan American Leaguen loppuottelusarja, joka on vuodesta 1969 lähtien ratkaissut ns. Liiga pennantin eli mestaruuden ja pääsyn World Seriesiin National Leaguen voittajaa vastaan. Aiemmin mestaruus ratkesi suoraan sarjaotteluiden perusteella. Vuoteen 1984 saakka voittaja ratkaistiin paras viidestä ja kaudesta 1985 lähtien paras seitsemästä -menetelmällä. Vuonna 1994 sarja jäi pelaamatta pelaajien lakon vuoksi.
Argophyllaceae
Argophyllaceae on Asterales-lahkoon kuuluva kasviheimo, jossa on kaksi sukua: 15-lajinen Argophyllum ja kuusilajinen korokiat (Corokia). Lajit kasvavat lounaisella Tyynenmeren alueella.
American League Championship Series
22. lokakuuta 2010 Texas Rangers otti ensimmäisen American Leaguen voittonsa voitettuaan New York Yankeesin sarjan kuudennessa ottelussa juoksuin 6–1.
Argophyllaceae
Tuntomerkit
Heimon kasvit ovat pensaita, joilla on ehytlaitaiset lehdet. Kukat ovat 4–5-lukuisia, harvemmin 6–8-lukuisia. Terälehdet ovat tyvestään kasvaneet yhteen ja niiden sisäpuolella on kieleke. Sikiäin on joskus yksilehtinen tai useammin kahden tai kolmen (harvoin jopa viiden) yhteenkasvaneen emilehden muodostama ja yleensä kokonaan kehänalainen. Emiön luotti on pistemäinen, liuskainen tai pallomainen. Ainakin korokioilla kukassa on mesiäinen. Siemenaiheita on sikiäimessä useita. Hedelmä on kota suvussa Argophyllum ja korokioilla luumarja. Siemenen endospermi on hemiselluloosainen. Kromosomiluku n = 9.
Luokittelu
pienoiskuva|vasen|250px|Argophyllaceae-heimon nykyinen sijainti ja lähimmät sukulaiset kladogrammissa Cronquist (1981) vei heimon suvut epäyhtenäiseen herukkakasvien (Grossulariaceae) heimoon, Takhtajan puolestaan yhdessä kanukkakasvien (Cornaceae) kanssa lahkoon Hydrangeales. Nykyään heimo luetaan Asterales-lahkoon, ja sen lähin sukulainen on Phellinaceae.
Joe Lovano
Elämä ja ura
1970-luvun puolivälissä Lovano soitti detroitilaisessa Lonnie Smithin yhtyeessä ja kiersi vuosikymmenen loppuvuosina Woody Hermanin big bandin ja läpi 1980-luvun Mel Lewisin big bandin jäsenenä. Samaan aikaan hän soitti myös Paul Motianin triossa yhdessä Bill Frisellin kanssa sekä Carla Bleyn ja Charlie Hadenin kokoonpanoissa.
Spekulaatio (talous)
Historia
Ensimmäinen moderni futuuripörssi oli Dojiman riisipörssi Osakassa, Japanissa.
Joe Lovano
Elämä ja ura
Vuonna 1995 Joe Lovano perusti oman kvintettinsä nimeltä Symbiosis, jonka laulajana toimi hänen vaimonsa Lisa Silvano. Samana vuonna Village Vanguardissa äänitetty albumi Quartets julkaistiin tammikuussa 1996 ja se tuotti Grammy-ehdokkuuden ja Down Beat -lehden vuoden parhaan jazzalbumin tittelin. Lovano itse valittiin vuoden jazzmuusikoksi.
Spekulaatio (talous)
Lähteet
Spekulace
Joe Lovano
Elämä ja ura
Lovano on julkaissut improvisaatioaiheisen opetus-DVD:n ''Joe Lovano. Improvisation: Developing a Personal Approach'' (2003). Hän teki yhdessä Gunther Schullerin kanssa musiikin vuoden 1997 elokuvaan Face Down.
Lovano Suomessa
Joe Lovano on vieraillut Suomessa useasti 1970-luvulta lähtien ja opettanut Sibelius-Akatemian opiskelijoita. Hän on vieraillut ainakin kahdesti Pori Jazz -festivaaleilla: vuonna 1995 yhdessä Lee Konitzin, Bill Frisellin, Paul Motianin ja Marc Johnsonin kanssa sekä vuonna 1997 ison 12-jäsenisen yhtyeensä kanssa. UMOn vieraana häntä on kuultu 1994 ja 2005. Maaliskuussa 2012 Joe Lovano konsertoi Helsingin Savoy-teatterissa McCoy Tynerin kvartetin kanssa. Huhtikuussa 2015 Lovano vieraili jälleen Savoy-teatterissa yhtyeensä Joe Lovano’s Village Rhythm Band kanssa. Hän tulee Sibelius-Akatemian Sibafest-tapahtumaan tammikuun lopussa 2016.
Paul Dana
Paul Dana (15. huhtikuuta 1975 Saint Louis, Missouri – 26. maaliskuuta 2006 Florida, Miami) oli yhdysvaltalainen kilpa-autoilija, joka ajoi muun muassa IndyCar-sarjassa.
Dana menehtyi kolaroituaan Ed Carpenterin kanssa IRL IndyCar -kauden 2006 avauskilpailun sunnuntain harjoituksissa Homesteadin ovaaliradalla Miamissa. Carpenter selvisi hengissä, mutta Dana menehtyi vammoihinsa sairaalassa.
Valais’n vesivoimalat
Sveitsin Valais’n kantonissa vesivoiman tuotanto on tärkein teollisuudenala.
Carnage Records
Carnage Records oli puolalainen levy-yhtiö, jonka perusti Mariusz Kmiołek vuonna 1986.
Levy-yhtiö julkaisi mm. yhtyeiden Vader, Demigod, Master's Hammer ja Christ Agony albumeita vuosina 1992–1994.
Who Built the Moon?
Who Built the Moon? on brittiläisen rockyhtye Noel Gallagher’s High Flying Birdsin kolmas studioalbumi, joka julkaistiin 24. marraskuuta 2017.
Who Built the Moon? debytoi kotimaassaan edellisten albumien tapaan Britannian albumilistan ykkösenä.
Kappaleet
Kaikki kappaleet säv. ja san. Noel Gallagher.
Keljonkeskus
Keljonkeskus on Jyväskylän eteläosassa, Keljossa sijaitseva 1990-luvulla perustettu kaupallinen keskittymä. Keskuksessa toimivat muun muassa K-Citymarketin talossa toimiva Keljon kauppakeskus, Prisma, ja Lidl, joka rakensi oman kauppansa alueelle 2000-luvun alkupuolella. Motonet avasi myymälän alueelle 2.11.2009.
Keljon kauppakeskus
Keljon kauppakeskus valmistui laajennettuun K-citymarketin rakennukseen vuonna 2010.
Aiheesta muualla
62.216°N, 25.719°W
Herbst
Herbst on saksaa ja tarkoittaa syksyä. Erisnimenä se on saksankielinen sukunimi ja voi viitata seuraaviin henkilöihin:
Varjot menneisyydestä
pienoiskuva|Robert Mitchum ja Jane Greer elokuvassa. Varjot menneisyydestä (Out of the Past) on vuonna 1947 valmistunut film noir -elokuva, jonka ohjasi Jacques Tourneur. Pääosissa näyttelevät Robert Mitchum, Jane Greer ja Kirk Douglas.
Toisin kuin monissa muissa genren elokuvissa, tässä elokuvassa varjot eivät ole jatkuvasti keskeisessä osassa, vaan ohjaaja on säästänyt niiden käytön kohtauksiin joissa ilmaistaan voimakkaita tunteita. Elokuvan tapahtumat keskittyvät öiseen aikaan ja keinovaloon.
Elokuva valittiin vuonna 1991 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat Varjot menneisyydestä vuonna 2004 yhdeksi kaikkien aikojen tuhannesta parhaasta elokuvasta maailmassa.
Victory Hammer S
Victory Hammer S on tehdaskustomoitu moottoripyörä. Sitä valmistaa yhdysvaltalainen moottoripyöränvalmistaja Victory Motorcycles. Hammer S on tuotu markkinoille 2005, ja Suomeen se tuli 2010, maahantuojana Brandt-Polaris Oy.
Se on Victoryn mallistossa ajo-ominaisuuksiltaan parhaita. Se on väritykseltään sininen. Erikoisvarusteina on saatavana kaksivärimaalauksen lisäksi erikoisvanteet ja mustia yksityiskohtia sekä lisäosia. Ajoasento on matala, ei liian kurottava. Siinä on tuplanelimäntälevyjarrut ja usd-haarukka edessä, poikkeuksellista amerikkalaisessa pyörässä.
Victory itse luokittelee pyörän muskelipyöräksi.
Kongsvinger IL
Kongsvinger IL Toppfotball on norjalainen vuonna 1892 perustettu jalkapalloseura Kongsvingeristä Hedmarkista. Seura pelaa kotiottelunsa Gjemlesund Stadionilla ja on Kongsvinger Idrettslagin jalkapallojaos. Seura pelaa Norjan miesten toiseksi korkeimmalla sarjatasolla Adeccoligaenissa.
Seura pelasi Norjan korkeimmalla sarjatasolla yhtäjaksoisesti vuosina 1983–1999, vaikka sen taloudelliset resurssit olivat niukat. Joukkue menestyi hyvin ja oli parhaimmillaan liigassa toinen kaudella 1992 sekä kahdesti kolmas. Seura esiintyi myös eurokentillä ja kaudella 1993/94 se pelasi UEFA Cupissa historiallisen 1–1 tasapelin Juventusta vastaan. Seura putosi kauden 1999 jälkeen pääsarjasta ja taloudellisten vaikeuksien syventyessä 2001 myös ykkösdivsioonasta kolmannelle sarjatasolle.
Vuonna 2003 KIL aloitti paluun takaisin kohti Norjan huippua Vegard Skogheimin opein voittamalla sarjansa ja nousemalla Adecco-liigaan. Seuraavalla kaudella nuori joukkue taisteli jopa noususta Tippeligaeniin, mutta hävisi nousukarsinnoissa FK Bodø/Glimtille yhteismaalein 4–1. Lopulta kaudella 2009 paluu pääsarjaan toteutui, kun KIL sijoittui Adeccoligaenissa kolmanneksi ja pudotti ratkaisevassa nousukarsintaotteluparissa Sparta Sarsborgin yhteismaalein 5–4.
KIL:n visiitti Tippeligaenissä jäi kuitenkin kauden 2010 mittaiseksi, sillä kauden päätteeksi seura oli sarjassa toiseksi viimeisenä ja putosi suoraan takaisin Adeccoligaeniin. Kauden jälkeen seuran menestysvuosien päävalmentaja Per Brogeland palasi takaisin joukkueen peräsimeen. Hän ei kuitenkaan saanut KIL:n peliä kulkemaan ja vanhoista saavutuksista huolimatta Brogelandin kolmas pesti päättyi potkuihin jo elokuun lopussa. Valmentajan tehtäviin palasi seuralle jo tutuksi tullut Tom Nordlie.
Fulgence Rabemahafaly
Fulgence Rabemahafaly (s. 23. toukokuuta 1951 Miarinavaratra) on madagaskarilainen roomalaiskatolinen arkkipiispa. Hänet vihittiin papiksi Fianarantsoan arkkihiippakuntaan 14. elokuuta 1980 ja nimitettiin Ambositran hiippakunnan johtoon 3. kesäkuuta 1999. Piispaksi vihkiminen seurasi 31. lokakuuta. Pääkonsekraattorina toimi Philibert Randriambololona, jota avustivat Odon Marie Arsène Razanakolona ja Philippe Barbarin.
Rabemahafaly sai 1. lokakuuta 2002 nimityksen Fianarantsoan arkkipiispaksi.
Movement for Democratic Change
Movement for Democratic Change (MDC) on zimbabwelainen puolue. Puolue perustettiin 1999 oppositiopuolueeksi maata hallitsevalle ZANU-PF -puolueelle. Sen perustava kongressi järjestettiin 26. tammikuuta 2000. Morgan Tsvangirai valittiin puolueen johtoon.
Kesän 2000 vaaleissa puolue sai parlamenttiin 57 paikkaa vastaan ZANU:n 63. Vuoden 2005 vaaleissa puolue sai 41 parlamentin 120 paikasta. Puolue hajosi 2005, kun Welshman Ncube kannattajineen jätti sen. Vuoden 2008 vaaleissa tämän MDC-N tai MDC-M faktion johtajana oli Arthur Mutambara. Alkuperäistä puoluetta on jossain yhteyksissä nimitetty MDC-T:ksi johtajan nimen mukaan.
Vuoden 2008 vaaleissa puolue sai ensimmäisen kerran enemmistön parlamenttiin. MDC sai 99 paikkaa parlamentin 210 paikasta, kun Robert Mugaben Zanu-PF sai 97. Zanu PF sai pidettyä presidentin viran tarvittaessa vaalivilppiä tai väkivaltaa käyttäen. 11. tammikuuta 2009 Tsvangiraista tuli maan pääministeri.
Tendai Biti oli MDC:n puoluesihteerina ja toimi maan valtionvarainministerinä 2009–2013. Hänet erotettiin MDC:stä ja parlamentista 2014. Biti perusti kannattajieen MDC-Renewal-puolueen, myöhemmin People's Democratic Party. Tämä yhdistyi myöhemmin Ncuben johtaman puolueen kanssa United Movement for Democratic Change -puolueeksi.
Morgan Tsvangirai kuoli syöpään Etelä-Afrikassa helmikuussa 2018.
Elokuussa 2018 Zimbabwea koko sen itsenäisyyden ajan hallinnut valtapuolue Zanu-PF sai ylivoimaisen vaalivoiton parlamenttivaaleissa ja presidentinvaaleissa. MDC pitää vaaleja vilpillisinä.
Tim Hill
Tim Hill on yhdysvaltalainen Annie-palkittu televisiokäsikirjoittaja ja elokuvaohjaaja, joka tunnetaan kenties parhaiten televisiosarjasta Paavo Pesusieni. Hän aloitteli uraansa 1990-luvun alussa Rocko's Modern Lifen parissa käsikirjoittajana ja storyboardien piirtäjänä.
Harri Suvanto
Harri Suvanto (s. 30. marraskuuta 1970 Kodisjoki ) on suomalainen entinen jääkiekkoilija, pelipaikaltaan oikea laitahyökkääjä. Hän pelasi urallaan SM-liigassa yhteensä 460 runkosarjaottelua tehopistein 86+93=179 ja keräten 219 jäähyminuuttia, 49 playoff-ottelua tehopistein 7+10=17 ja keräten 20 jäähyminuuttia sekä neljä liigakarsintaottelua tehden kaksi syöttöpistettä ja keräten 16 jäähyminuuttia. Suvanto pelasi urallaan ulkomailla Ruotsissa, Slovakiassa, Puolassa, Ranskassa ja Saksassa.
Seuraura
Suvanto on Rauman Lukon kasvatti. Hän voitti C-nuorten SM-hopeaa vuonna 1986. Suvanto nousi Lukon SM-liigajoukkueeseen 17-vuotiaana kaudella 1988–1989, jolloin hän teki 38 runkosarjaottelussa tehot 10+1=11. Kaudella 1991–1992 Suvanto jakoi 16 osumallaan joukkueen sisäisen maalipörssin kolmannen sijan Timo Saarikosken ja Jari Torkin kanssa. Kauden 1993–1994 päätteeksi hän voitti SM-pronssia. Kesken seitsemännen SM-liigakautensa 1994–1995 Suvanto siirtyi Lukosta Turun Palloseuraan. Hän teki 8. huhtikuuta 1995 viidennessä finaalissa vieraissa Jokereita vastaan TPS:n 1-5-voittoon päättyneen ottelun ratkaisumaalin, joka ratkaisi joukkueelle myös Suomenmestaruuden.
Kaudella 1995–1996 Suvanto teki SM-liigan yhden kauden piste-ennätyksensä tehoilla 12+19=31. Hän voitti kauden päätteeksi SM-hopeaa, kuten myös seuraavan kauden 1996–1997 päätteeksi. Suvanto voitti kauden aikana TPS:ssä myös EHL:n mestaruuden. Hän voitti saman vuoden syyskuussa European Super Cupin, mutta Suvanto siirtyi kesken kauden 1997–1998 Ruotsiin ja Elitserien-joukkue Malmö Redhawksin riveihin. Kaksi seuraavaa kautta hän vietti taas kasvattajaseurassaan Lukossa.
Suvanto aloitti kauden 2000–2001 Slovakian Extraligan HKm Zvolenissa, jossa hän pelasi lopulta vain kaksi ottelua. Suvanto pelasi loppukauden Puolan pääsarjajoukkue Podhale Nowy Targin riveissä. Kaksi seuraavaa kautta hän pelasi Ranskassa; kauden 2001–2002 Brûleurs de Loups de Grenoblen ja kauden 2002–2003 Ducs d'Angersin joukkueessa. Pelaajauransa viimeisellä kaudellaan 2003–2004 Suvanto pelasi Saksan kolmanneksi korkeimmalla sarjatasolla Oberligan ERC Haßfurtissa.
Maajoukkueura
Suvanto pelasi alle 20-vuotiaiden MM-kilpailuissa vuonna 1990.
Pukalan valuma-alue
Kolmannen jakovaiheen alueita ovat seuraavat viisi aluetta tai valuma-aluetta :
Grizzly Man
Grizzly Man on Werner Herzogin ohjaama yhdysvaltalainen dokumenttielokuva vuodelta 2005. Elokuva kertoo harmaakarhuharrastaja Timothy Treadwellin elämästä ja kuolemasta. Kuvamateriaali koostuu Treadwellin harmaakarhujen parissa kuvaamista otoksista ja Herzogin tekemistä Treadwellin tuttavapiirin haastatteluista. Elokuvan tuotti Discovery Channelin dokumenttijaos Discovery Docs yhdessä Lions Gate Entertainmentin kanssa. Musiikin elokuvaan sävelsi brittiläinen laulaja-laulunkirjoittaja, kitaristi Richard Thompson.